钦定古今图书集成/明伦汇编/氏族典/第301卷 > 《廖用贤尚友录》 > 梁士彦
## 钦定古今图书集成/明伦汇编/氏族典/第301卷 > 《廖用贤尚友录》 > 梁士彦

按《周书梁士彦传》，“士彦字相如，安定乌氏人也。少任
侠，好读兵书，颇涉经史。周武帝将平东夏，闻其勇决，
自扶风郡守除为九曲镇将，进位上开府，封建威县
公。齐人甚惮之。后以熊州刺史从武帝拔晋州，进位
大将军，除晋州刺史。及齐平，封郕国公，位上柱国、雍
州总管。宣帝即位，除徐州总管。隋文帝作相，转亳州”
总管。尉迟迥反，为行军总管击之。迥平，除相州刺史。
深见忌，乃代还京师。闲居无事，恃功怀怨，与宇文忻、
刘昉等谋反。其甥裴通知而奏之，于是伏诛。有子五
人。操字孟德，位上开府、义乡县公，早卒。刚徙瓜州；叔
谐坐士彦诛。